Die pylkop-seepvis (Belonoperca chabanaudi) is 'n vis wat voorkom in die Indiese-Pasifiese area en aan die ooskus van Afrika van Kenia tot by Sodwanabaai. Dit kom nie voor in die Rooisee of Oman nie. In Engels staan die vis bekend as die Arrowhead soapfish. Die vis se hele lyf is groen blou tot bruin van kleur en bedek met donkerbruin kolletjies. Daar is 'n helder geel vlek aan die bokant van die stertvin se basis en 'n groot swart kol met 'n blou rant op die eerste dorsale vin. Die vis word tot 15 cm groot. Die vis leef in grotte en onder rotse in riwwe in water wat van 4 – 50 m diep is. Hulle eet hoofsaaklik klein vissies en skaaldiere. Die vis se vel produseer 'n toksiese slym as 'n afweermiddel. Dit gee die vis 'n slegte smaak. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Belonoperca-chabanaudi.html Hierdie artikel is ’n saadjie. Voel vry om Wikipedia te help deur dit uit te brei.